**LĪGUMS Nr. FM VID 2024/202**

**“Dažādu priekšmetu, kas nesatur bīstamus komponentus iznīcināšana Daugavpilī”**

|  |  |
| --- | --- |
| Rīgā | Dokumenta datums ir tā elektroniskās parakstīšanas datums |

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, saskaņā ar publiskā iepirkuma “Dažādu priekšmetu, kas nesatur bīstamus komponentus iznīcināšana Daugavpilī” Nr. FM VID 2024/202 rezultātiem, noslēdz šādu līgumu (turpmāk – Līgums):

1. **LĪGUMA PRIEKŠMETS**

Izpildītājs nodrošina dažāda veida preču, tostarp vielu, kas nesatur bīstamus komponentus (turpmāk – Manta) iznīcināšanas nodrošināšanu (turpmāk – Pakalpojums) Daugavpilī, saskaņā ar Līguma un tā pielikuma noteikumiem.

1. **LĪGUMA SUMMA UN NORĒĶINU KĀRTĪBA**
   1. Līguma kopējā summa ir **9 999,99 EUR** (deviņi tūkstoši deviņi simti deviņdesmit deviņi *euro, 99 centi*) bez pievienotās vērtības nodokļa (turpmāk – PVN). PVN tiek aprēķināts un maksāts papildus atbilstoši spēkā esošai nodokļa likmei Latvijas Republikā spēkā esošo normatīvo aktu noteiktajā kārtībā.
   2. Līguma 2.1.apakšpunktā noteiktajā kopējā summā ir iekļautas visas izmaksas, kas saistītas ar Pakalpojuma sniegšanu, tajā skaitā apmācīta darbaspēka izmaksas, Pakalpojuma administrēšanas izmaksas, nodokļiem (izņemot PVN), nodevām, ar nepieciešamo atļauju saņemšanu no trešajām personām saistītās izmaksas, un visām citām izmaksām, kas nepieciešamas Līguma savlaicīgai un kvalitatīvai izpildei.
   3. Izpildītājs iesniedz Pasūtītājam rēķinu 5 (piecu) dienu laikā pēc tam, kad pušu pilnvarotās personas ir parakstījušas pieņemšanas – nodošanas aktu pēc Mantas iznīcināšanas. Visi Līgumā noteiktie rēķini ir sūtāmi uz Pasūtītāja elektronisko pasta adresi: FP.lietvediba@vid.gov.lv, e-rēķinus Pakalpojuma sniedzējs nosūta uz e-adresi: EINVOICE\_VID@90000069281. Ja Pakalpojuma sniedzējs iesniedz elektronisko rēķinu tam jāatbilst normatīvajos aktos noteiktajam formātam.
   4. Pasūtītājs par izpildīto Pakalpojumu veic samaksu ar pārskaitījumu Izpildītāja norēķinu kontā 30 (trīsdesmit) dienu laikā no Pušu pilnvaroto personu pieņemšanas – nodošanas akta abpusējas parakstīšanas brīža un Pasūtītājs ir saņēmis Izpildītāja attiecīgu rēķinu.
   5. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstiski savstarpēji par to vienojoties, Līguma pielikumā noteiktā Pakalpojuma cena var tikt pārskatīta (palielināta vai samazināta), ievērojot šādus nosacījumus (jāizpildās visiem nosacījumiem):
      1. ne ātrāk kā 1 (vienu) gadu no Līguma spēkā stāšanās dienas;
      2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
      3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
      4. ja Centrālās statistikas pārvaldes publicētās patēriņa cenu izmaiņu palielinājums vai samazinājums 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
      5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
      6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma pielikumā noteiktās pakalpojuma cenas.
   6. Pasūtītājam nav pienākums izlietot visu Līguma 2.1.apakšpunktā minēto Līguma kopējo summu, pasūtot Pakalpojumu Līgumā noteiktajā kārtībā.
   7. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 8.5.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **PAKALPOJUMA APRAKSTS UN SNIEGŠANAS KĀRTĪBA**
   1. Izpildītājs Pakalpojuma nodrošināšanai pieņem šādu lietošanai nederīgu Mantu: tekstilizstrādājumus, apavus, galantēriju, rūpniecības priekšmetus, sadzīves priekšmetus, papīru un kartonu, lielgabarīta priekšmetus (mēbeles, matračus u.c.), pārtikas produktus, mazgājamos līdzekļus, piemēram, veļas pulveri un mīkstinātāji, trauku mazgājamie līdzekļi u.c., kas nesatur ķīmiski bīstamās komponentes u.c.
   2. Izpildītājs nodrošina Mantas pieņemšanu šādā adresē:\_\_\_\_\_\_\_\_\_\_\_\_ (*Mantas pieņemšanas adrese tiks precizēta atbilstoši izvēlētā pretendenta piedāvātajam*).
   3. Izpildītājs nodrošina Mantas iznīcināšanu šādā adresē: \_\_\_\_\_\_\_\_\_\_\_ (*Mantas iznīcināšanas adrese tiks precizēta atbilstoši izvēlētā pretendenta piedāvātajam*).
   4. Līguma 8.10.1.apakšpunktā noteiktajai Pasūtītāja pilnvarotajai personai pieņemot un 8.10.2.apakšpuntā noteiktajai Izpildītāja pilnvarotajai personai nododot (Izpildītājam transportēšanu nav nepieciešams nodrošināt) Mantu iznīcināšanai Līguma 3.2. apakšpunktā norādītajā adresē, Izpildītāja pilnvarotā persona:
      1. veic Mantas svēršanu atbilstoši klasei un sagatavo faktisko Mantas svēršanas aktu;
      2. pieņemot Mantu iznīcināšanai, paraksta stingrās uzskaites dokumentu – Valstij piekritīgās mantas iznīcināšanas aktu, kurā fiksēts iznīcināmās Mantas: nosaukums, daudzums vai svars. Aktu paraksta ar Pasūtītāja rīkojumu izveidotās valstij piekritīgās mantas iznīcināšanas komisijas locekļi un komersanta pārstāvis;
      3. Mantas iznīcināšanu veic Pasūtītāja izveidotās Mantas iznīcināšanas komisijas klātbūtnē.
   5. Izpildītājs nodrošina Pakalpojuma izpildi Līgumā paredzētajā termiņā, apjomā un kvalitātē atbilstoši Līguma nosacījumiem.
   6. Izpildītājs nodrošina Pakalpojuma sniegšanu, ievērojot likumā “Par piesārņojumu” un “Atkritumu apsaimniekošanas likums” noteikto, kā arī, ievērojot citas Latvijas Republikas normatīvo aktu prasības, tai skaitā darba drošības, ugunsdrošības, vides aizsardzības u.c.
   7. Izpildītājs garantē, ka visu Līguma darbības laiku tam būs spēkā esoša Valsts vides dienesta “A” vai “B” kategorijas piesārņojošas darbības atļauja ar iekļautiem nosacījumiem atkritumu savākšanai, pārkraušanai, šķirošanai vai uzglabāšanai saskaņā ar Ministru kabineta 2010. gada 30. novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
   8. Izpildītājs nodrošina, ka Pakalpojuma nodrošināšanai izmantos vides aizsardzības prasībām atbilstošu aprīkojumu un tehniku.
   9. Izpildītājs garantē, ka tam ir visas nepieciešamās atļaujas, licences vai sertifikāti Līgumā noteiktā Pakalpojuma sniegšanai.
   10. Līguma 8.10.1.apakšpunktā noteiktā Pasūtītāja pilnvarotā persona nosūta Līguma 8.10.2.apakšpunktā noteiktajai Izpildītāja pilnvarotajai personai pieteikumu par Pakalpojuma nepieciešamību ne vēlāk kā 3 (trīs) darba dienas pirms plānotā Pakalpojuma sniegšanas dienas. Izpildītājs nodrošina Pakalpojuma sniegšanu Pasūtītāja pilnvarotās personas pieteikumā norādītājā datumā vai, ja Pakalpojumu nav iespējams sniegt norādītājā datumā, tad puses savstarpēji vienojas par konkrētu Pakalpojuma sniegšanas datumu un laiku.
   11. Gadījumā, ja pilna apjoma Pakalpojuma nodrošināšanu nav iespējams veikt norādītajā iznīcināšanas dienā, Izpildītājs apliecina, ka nodrošinās uzglabāšanu un apsargāšanu no preču/vielu pārņemšanas līdz pilnīgai iznīcināšanai.
3. **PUŠU ATBILDĪBA**
   1. Ja Izpildītājs neuzsāk Pakalpojuma sniegšanu un nepieņem Mantu Līguma 8.10.1.apakšpunktā noteiktās Pasūtītāja pilnvarotās personas pieteikumā norādītajos termiņos vai apjomā, Pasūtītājs piemēro Izpildītājam līgumsodu 100,00 EUR (simts *euro* un 00 centi) apmērā par katru gadījumu, bet ne vairāk kā 10% (desmit procentu) apmērā no Līgumā norādītās kopējās summas bez PVN.
   2. Ja Pasūtītājs neveic ar Līgumu saistītos maksājumus Līgumā noteiktajā termiņā, Izpildītājs piemēro no Pasūtītāja līgumsodu 0,5% (puse no viena procenta) apmērā no termiņā nesamaksātās summas bez PVN par katru nokavējuma dienu, bet ne vairāk kā 10% (desmit procentu) apmērā no nesamaksātās rēķinā norādītās summas bez PVN.
   3. Ja Izpildītājs neievēro Līguma 7.punktā noteikto informācijas neizpaužamību, Pasūtītājam ir tiesības prasīt Izpildītājam maksāt līgumsodu 100,00 EUR (simts *euro*, 00 centi) apmērā par katru šādu gadījumu.
   4. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
   5. Ja nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa, un ietver dienu, kurā saistība izpildīta.
4. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, ja tas iespējams, piedāvā Izpildītajam līgumsodu ietvert Pasūtītājam maksājamā summā (dzēst ieskaita veidā) vai nomaksāt to līdz Piegādātāja rēķina apmaksas dienai.
5. Ja Izpildītājs izvēlas līgumsodu dzēst ieskaita veidā, tad Izpildītājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.
6. Ja Izpildītājs neveic aprēķinātā līgumsoda samaksu Līguma 5.9.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
   1. Līgumsoda samaksa neatbrīvo Puses no pārējo Līgumā noteikto saistību izpildes un zaudējumu atlīdzināšanas pienākuma. Līgumsoda summa netiek ieskaitīta zaudējumu atlīdzībā.
7. **LĪGUMA DARBĪBAS TERMIŅŠ**
   1. Līgums stājās spēkā ar tā abpusējas parakstīšanas dienu. Līgums ir spēkā līdz Pušu saistību pilnīgai izpildei.
   2. Līgums ir spēkā līdz iestājas viens no šādiem nosacījumiem:
      1. ir pagājuši 3 (trīs) gadi no Līguma abpusējas parakstīšanas dienas;
      2. Pasūtītājs ir izlietojis Līguma 2.1.apakšpunktā minēto Līguma kopējo summu.
   3. Pusēm ir tiesības izbeigt Līguma darbību 30 (trīsdesmit) dienas iepriekš rakstiski paziņojot par to otrai Pusei.
   4. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātājam:
      1. ja atbilstoši Starptautisko un Latvijas Republikas nacionālo sankciju likumam Līguma 8.5.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
      2. ja uz Piegādātāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
8. **NEPĀRVARAMA VARA**
9. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
10. Par nepārvaramu varu netiek uzskatīti Izpildītāja darbinieku nepieejamība darba nespējas vai citu iemeslu dēļ.
11. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
12. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
13. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.
14. **INFORMĀCIJAS NEIZPAUŽAMĪBA**
    1. Izpildītājs apņemas visā Pušu sadarbības laikā, kā arī pēc tam neizpaust trešajām personām ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstiskas piekrišanas.
    2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
    3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
15. **CITI NOTEIKUMI**
    1. Līgums atspoguļo Pušu vienošanos attiecībā uz Līguma priekšmetu.
    2. Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
    3. Ja kādai no Pusēm tiek mainīts juridiskais statuss, vai kādi Līgumā minētie Pušu rekvizīti – tālruņa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 8. (astotajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu un to rekvizītu maiņu paraksta patstāvīgās struktūrvienības vadītājs, vadītāja vietnieks vai persona, kura viņu aizvieto.
    4. Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Izpildītājs brīdina Pasūtītāju par šādu apstākļu iestāšanos 30 (trīsdesmit) dienas iepriekš.
    5. Izpildītājs 2 (divu) darba dienu laikā rakstveidā informē Pasūtītāju:
       1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
       2. ja mainās Piegādātāja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: https://info.ur.gov.lv/#/data-search nav publicēta.
    6. Izpildītājs apliecina, ka:
       1. Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
       2. uz Piegādātāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
    7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
    8. Par Līguma grozījumiem un papildinājumiem, izņemot Līguma 8.3.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām. Puses ir tiesīgas veikt šādus būtiskus Līguma grozījumus – precizēt Līgumā noteikto pakalpojumu ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
    9. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.
    10. Puses vienojas, ka Līguma izpildē tiek norīkotas šādas Pušu pilnvarotās personas:
        1. no Pasūtītāja puses: \_\_\_\_\_\_\_\_\_\_(tālr.:\_\_\_\_\_\_\_\_\_, e-pasts: \_\_\_\_\_\_\_\_\_\_);
        2. no Izpildītāja puses: \_\_\_\_\_\_\_\_\_\_(tālr.:\_\_\_\_\_\_\_\_\_, e-pasts: \_\_\_\_\_\_\_\_\_\_);.
    11. Pasūtītāja un Izpildītāja (to pilnvaroto personu, kas noteiktas Līguma 8.10. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 8.10. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu, kas kļūst par Līguma neatņemamu sastāvdaļu.
    12. Līgums ir sagatavots uz 6 (sešām) lapām un pielikumu uz 1 (vienas) lapas, elektroniska dokumenta veidā un parakstīts ar drošu elektronisko parakstu.

**PUŠU REKVIZĪTI UN PARAKSTI**

|  |  |  |
| --- | --- | --- |
| Pasūtītājs:  Valsts ieņēmumu dienests  adrese: Talejas iela 1, Rīga, LV-1978  NMR kods:90000069281  PVN kods: LV90000069281  Tālr.: 67122689  E-pasts: [vid@vid.gov.lv](mailto:vid@vid.gov.lv)  E-Adrese: \_DEFAULT@90000069281  *Norēķinu rekvizīti:*  Valsts kase  Kods: TRELLV22  Konta Nr.: LV26TREL2130056037000  Ģenerāldirektor\_ \_\_\_\_\_\_\_\_\_\_\_  (\*paraksts) | Izpildītājs:  **Nosaukums**  Adrese  NMR kods:  PVN kods:  Tālr.:  E-pasts:  E-Adrese:  *Norēķinu rekvizīti:*  Kredītiestāde  Kods:  Konta Nr.:  Amats, vārds, uzvārds  (\*paraksts) |  |

DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU

**Pielikums**

Līgumam Nr. FM VID 2024/202

Dokumenta datums ir tā

elektroniskās parakstīšanas datums

**Finanšu piedāvājums**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_, (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi kā Puse, vienojas par šādu Pakalpojuma cenu:

*Pielikums tiks papildināts atbilstoši Pretendenta finanšu piedāvājumam*

**Pušu paraksti:**

|  |  |
| --- | --- |
| Pasūtītājs:  Ģenerāldirektor\_ \_\_\_\_\_\_\_\_\_\_\_  (\*paraksts) | Izpildītājs:  Amats, vārds, uzvārds  (\*paraksts) |

DOKUMENTS IR ELEKTRONISKI PARAKSTĪTS AR

DROŠU ELEKTRONISKO PARAKSTU UN SATUR LAIKA ZĪMOGU